钦定古今图书集成/明伦汇编/氏族典/第523卷 > 薛近洙
## 钦定古今图书集成/明伦汇编/氏族典/第523卷 > 薛近洙

按《益都县志》：“近洙，字道传，冈季子近齐之弟，万历间
进士。幼为诸生时，即以义自持，墙圮僦佣治之，得藏
镪。众分不均，闻之官，官以之归，近洙坚辞不受。彊之
请以修黉舍，时人称服。及仕中书舍人，常戒仆从勿
苛索邮传，曰：‘吾任闲曹，愧无以济人而更扰之乎’？过
灞上，市猾酗殴其仆，第劝解之，不以烦有司。人咸服”
其大度。后以病归卒。所著述有《经学纂要》《大学衍义
删定》诸书。